google/wiki40b huggingface dataset:
मानसार शिल्पशास्त्र

मानसार शिल्पशास्त्र शिल्पशास्त्र का प्राचीन ग्रन्थ है जिसके रचयिता मानसार हैं। इसके 43 वें अध्याय में ऐसे अनेक रथों का वर्णन है जो वायुवेग से चल कर लक्ष्य तक पहुँचते थे। उनमें बैठा व्यक्ति बिना अधिक समय गवाँए गंतव्य तक पहुँच जाता था।  श्री प्रसन्न कुमार आचार्य ने बहुत परिश्रम से मानसर शिल्पशास्त्र को जोड़जोड़कर पुनः निर्मित किया और इसका अंग्रेजी भाषा में अनुवाद किया। यह ग्रन्थ सात भागों में प्रकाशित किया गया।
मानसर शिल्पशास्त्र ब्रह्मा की स्तुति से आरम्भ होता है जो ब्रह्माण्ड के निर्माता हैं। यह ग्रन्थ शिव के तीसरे नेत्र के खुलने पर समाप्त होता है। इसमें लगभग ७० अध्याय हैं जिनमें से प्रथम आठ अध्यायों को एक भाग में रखा गया है। आगे के दस अध्याय दूसरा समूह बनाते हैं। इसके बाद मानसार का केन्द्रीय भाग आता है। अध्याय १९ से अध्याय ३० में एकमंजिला भवन से लेकर १२ मंजिला भवन का वर्नन करते हैं। अध्याय ३१ से अध्याय ५० में वास्तुशिलप (आर्किटेक्चर) की चर्चा है। इसके बाद मूर्तिकला की चर्चा आती है जो अध्याय ५१ से अध्याय ७० तक की गयी है। अध्याय ५१ से अध्याय ७० की सामग्री को मोटे तौर पर दो भागों में बाँटा जा सकता है- अध्याय ५१ से अध्याय ६५ तक एक समूह है तथा अध्याय ६६ से अध्याय ७० तक दूसरा समूह।
थ्रोटलिंग

थ्रोटलिंग गला घोटने का वह प्रकार है जिसमे गले को हाथ की अंगुलियों को कस कर दबा कर हत्या की जाती है। इसे 'मैन्युअल स्ट्रांगलिंग' भी कहा जाता है। गला दबाने के इस प्रकार में गर्दन पर निशान देखे जाते हैं जो कि कार्टिलेज के नीचे पाए जाते है। मुहं पर सूजन भी दिखाई देती है और नाक और कान से खून भी निकलता है। इसके साथ-साथ हह्योइड हड्डी का फ्रैक्चर भी पाया जाता है। इस स्थिति में सांस रुकने के कारण रक्त का बहाव कम हो जाता है जिससे व्यक्ति की मृत्यु हो जाती है। थ्रोटलिंग के कारण मृतक के शरीर से मल का उत्सर्जन भी पाया जाता है। trotling ka sikar mahilao ko bhugtana padta h
उग्रतारा मंदिर (ओड़िशा)

देवी उग्रतारा पूर्वी गंगा राजवंश गजपति राजाओं के अधिदेवता है। प्राचीन मंदिर भुवनेश्वर से ६५ किलोमीटर की दूरी पर स्थित है। माँ तारा की मूर्ति अपने हाथों में शक्तिशाली हथियार पकड़े है।
रूटकिट

इतिहास

रूटकिट या रूट किट शब्द ऐसे उपकरण को कहा जाता है, जो संचालन करने वाले उपकरण को परिवर्तित कर के बनाया जाता है, जिससे वे लोग यूनिक्स या उसके जैसे ऑपरेटिंग सिस्टम में "रूट" खाते की अनुमति मिल जाती है। ये मानक संचालन उपकरण को सिस्टम से हटा कर रूटकिट से बदल देते हैं, जिससे उन्हें सिस्टम के रूट पर अधिकार मिल जाये और इस उपकरण की सारी गतिविधि सिस्टम संचालन करने वाले की ही तरह लगे। शुरुआती रूटकिट इस तरह के जानकारी को प्राप्त करने के लिए काफी नहीं था।
सामाजिक अध्ययन

अवलोकन

एक अन्तरनिर्भर विश्व में, एक सांस्कृतिक रूप से विविध, लोकतान्त्रिक समाज के नागरिकों के रूप में, युवा लोगों द्वारा सार्वजनिक हित के लिए, सूचित और तर्कस्वरूप निर्णय ले पाने की क्षमता को विकसित करने में सहायता करना, सामाजिक अध्ययन का प्राथमिक हेतु है।
अमांची वेंकट सुब्रह्मण्यम

पूर्व जीवन और जीवनवृत्ति

एवीएस का जन्म २ जनवरी १९५७ को भारतीय राज्य आन्ध्र प्रदेश के गुन्टूर जिले के तेनाली कस्बे में हुआ। उन्हें फ़िल्म उद्योग से १९९३ में फ़िल्म मिस्टर पेल्लम में निर्देशक 'बपू' ने परिचित करवाया। इस फ़िल्म के साथ वो तेलुगू सिनेमा के हास्य कलाकर के रूप में उभरे। उन्हें उनके इस अभिनय के लिए आन्ध्र प्रदेश सरकार ने नंदी पुरस्कार सहित विभिन्न पुरस्कारों से सम्मानित किया। उन्होंने टीवी शो और फ़िल्मों में दोनो जगह विभिन्न निजी और सरकारी पुरस्कार प्राप्त किये। वो 'अंकल' और 'ओरी नी प्रेमा बंगाराम कानु…!' फ़िल्मों के निर्माता रहे और सुपर हीरोज़, ओरी नी प्रेमा बंगाराम कानु, रूम मेट्स तथा कोठिमूका नामक चार फ़िल्मों में निर्देशक का कार्य किया।

निधन

एवीएस का ८ नवम्बर २०१३ को उनके पुत्र के निवासस्थान मनिकोंडा, हैदराबाद में निधन हो गया।

पुरस्कार

आन्ध्र प्रदेश सरकार ने उनकी पदार्पण फ़िल्म मिस्टर पेल्लम के लिए वर्ष १९९३ में नंदी पुरस्कार से सम्मनित किया।
हाथी छाप

इतिहास

कुछ वर्षों पूर्व विजेन्द्र शेखावत जयपुर में एक पहाड़ी पर स्थित मन्दिर में गये। जब वो पहाड़ी के किनारे घुम रहे थे, तो उन्होंने देखा कि तीर्थयात्री हाथी की पीठ पर सवारी करना पसन्द करते हैं। उन्होंने भूमि पर शुष्क हाथी लीद के साथ हाथियों की जोड़ियाँ देखी। इससे ही उन्हें प्रेरणा मिली कि यह शुष्क लीद कैसे उनके कच्चे फाइबर जैसी दिखती है जिनसे वो कागज़ निर्माण करते हैं।
बाद में विभिन्न प्रयोगों द्वारा उन्होंने हाथी लीद से काम में लेने लायक कागज का निर्माण किया और बाद में इसे हाथी छाप नाम दिया गया।
राजकुमार बाहदुर शाह

अन्तीम नेपाल एकिकरण काल में राजकुमार बाहदुर शाह का योगदान अतुलनीय है बाहदुर शाह पृथ्वीनारायण शाह के दुसरे बेटे थे अपने भाइ राजा प्रताप सिंह शाह व भावी रानी राजेन्द्र लक्ष्मी के देहान्तके बाद यिन्होने भतिजे राजा रण बाहदुर शाह के रिजेन्ट होकर नेपाल का शासन किया था। अपने रिजेन्ट काल में राजकुमार बाहदुर शाह ने टुटा टुकडो में बंटा हुआ नेपाल को एकिकृत करनेका पिता बडामाहराज पृथ्वी नारयण शाह की अभियानको हर तरह से बढावा दिया।
शक्तीसाली पाल्पा राज्यके साथ वैवाहिक संबध जोडकर यिन्होने नेपालको लम्जुंग, तनहुं से लेकर कांगड (हल हिमान्चल प्रदेश) तक वर पुर्वमे सिक्कीम वर ग्वालपाडा तकका एकिकृत व बिशाल नेपाल दिया। राजकुमार बाहदुर शाह दरवारी षडयन्त्र में जेल पडे व उनका जेल के अन्दर हि देहान्त होगया। बाहदुर शाह के बाद पाल्पाको बिशाल नेपाल में मिलाने के इलावा बिशाल नेपाल का एकिकरण भि अन्त हि हुआ।
नटक आख्यायिक दर्शन

नाटक आख्यायिक दर्शन नाटक आदि देखना भी व्यक्ति की एक विशेषता है। यह एक कला है जो चौंसठ कलाओं के अन्तर्गत आती है।
माइपोखरी गाविस

माइपोखरी गाविस नेपालके मेची अंचलके इलाम जिलाकी एक गाँव विकास समिति है।
विश्व शतरंज चैंपियनशिप 2013

परिणाम

मैग्नस कार्लसन विजयी रहे। उन्होंने आनंद को 6.5 के मुकाबले 3.5 अंकों के अंतर से हराया। 22 नवम्बर 2013 को मात्र 22वर्ष (व 357 दिन) की आयु में इस खिताब को जीतने वाले वे विश्व के सबसे कम उम्र खिलाड़ी हैं। उल्लेखनीय है कि इससे पहले आनंद ने पांच बार 2000, 2007, 2008, 2010 और 2012 में खिताब जीता था और यह पहला अवसर है जबकि आनंद विश्व चैंपियनशिप मुकाबले में एक भी बाजी जीतने में नाकाम रहे। मुकाबले की शुरुआत से पहले ही भूतपूर्व शतरंज चैंपियन गैरी कास्पारोव ने भी कार्लसन के जीतने की भविष्यवाणी की थी।
भुगतान बैंक

भुगतान बैंक एक विशेष प्रकार के बैंक हैं जिन्हें कुछ सीमित बैंकिंग क्रियाकलाप की अनुमति है, जिसमें प्रमुख है कि ये बैंक ग्राहकों से जमा ले सकते हैं किंतु लोन नहीं दे सकते। साथ ही यह भी निर्देश हैं कि इन बैंकों का परिचालन शुरुआत से ही पूर्णत: नेटवर्क व प्रौद्योगिकी साधित हो।
भारतीय रिजर्व बैंक ने १९ अगस्त २०१५ को अपने एक आदेश के द्वारा ११ पेमेंट बैंक या भुगतान बैंक की स्वीकृत प्रदान कर दी।

पूंजी

इस प्रकार के बैंक को कार्य करने के लिए प्रारंभिक तौर पर प्रथम पांच वर्षों में न्यूनतम १०० करोड़ की पूँजी आवश्यक है।

नियमावली

बैंकिंग नियमावली १९४९ की धारा २२ के अंतर्गत लाइसेन्स निर्गत किये गए

बाहरी कड़ियाँ

[ https://www.rbi.org.in/hindi/Scripts/PressReleases.aspx?Id=24442&Mode=0 प्रेस विज्ञप्ति:भारतीय रिज़र्व बैंक द्वारा जारी किए भुगतान बैंकों की लाइसेंसिंग के दिशानिर्देश] प्रेस विज्ञप्ति:भारतीय रिज़र्व बैंक ने भुगतान बैंकों के लिए दिया 11 आवेदकों को अनुमोदन
बिम्बिसार

बिम्बिसार (558 ईसापूर्व – 491 ईसापूर्व) मगध साम्राज्य का सम्राट था (542 ईपू से 492 ईपू तक)। वह हर्यक वंश का था। उसने अंग राज्य को जीतकर अपने साम्राज्य का विस्तार किया। यही विस्तार आगे चलकर मौर्य साम्राज्य के विस्तार का भी आधार बना।

परिचय

पुराणों के अनुसार बिम्बिसार को 'श्रेणिक' कहा गया है। बिम्बिसार ने मगध के यश और सम्मान को वैवाहिक संधियों और विजयों के माध्यम से काफी बढाया। उसकी एक रानी कोसल के राजा 'प्रसेनजित'की बहन थी और उसे दहेज स्वरूप काशी का १ लाख राजस्व वाला गांव मिला था। उस्कि दूसरी रानी 'चेल्लना' थी, जो कि वैशाली के राजा चेतक की पुत्री थी। इन के अलावा बिम्बिसार की दो और रानियों का जिक्र भी मिलता है। एक और गणिका आम्रपाली का नाम जैन साहित्यों में मिलता है। बिम्बिसार ने ब्रह्मदत्त को परास्त कर अंग राज्य पर विजय प्राप्त की थी। बिम्बिसार के राज्य में ८०,००० गांव थे।

प्रशासन:

उसका प्रशासन बहुत ही उत्तम था, उसके राज्य में प्रजा सुखी थी। वह अपने कर्मचारियों पर कड़ी नजर रखता था। उसके उच्चाधिकारी 'राजभट्ट'कहलाते थे और उन्हें चार क्ष्रेणियों में रखा गया था - 'सम्बन्थक'सामान्य कार्यों को देखते थे, 'सेनानायक'सेना का कार्य देखते थे, 'वोहारिक'न्यायिक कार्य व 'महामात्त'उत्पादन कर इकट्ठा करते थे।

धर्म

बिम्बिसार गौतम बुद्ध का समकालिन तथा बुद्ध से कई बार इसकी भेंट हुई थी, बुद्ध से प्रभावित होकर उसने बौद्ध धर्म अपना लिया। वह अक्सर भगवान महावीर के समवसरण का दौरा करते थे और उनके प्रश्नों के उत्तर मांगते थे। जबकी जैन व बौद्ध दोनों साहित्यों में बिम्बिसार को उनके धर्म का अनुयायी बताया गया है।

मृत्यु

बौद्ध ग्रन्थ 'विनयपिटक' के अनुसार, बिम्बिसार ने अपने पुत्र अजातशत्रु को युवराज घोषित कर दिया था परन्तु अजातशत्रु ने जल्द राज्य पाने की कामना में बिम्बिसार का वध कर दिया। उसे ऐसा कृत्य करने के लिये बुद्ध के चचेरे भाई 'देवदत्त' ने उकसाया था और कई षड्यन्त्र रचा था।
जैन ग्रन्थ 'आवश्यक सूत्र' के अनुसार, जल्द राज्य पाने की चाह में अजातशत्रु ने अपने पिता बिम्बिसार को कैद कर लिया, जहां रानी चेल्लना ने बिम्बिसार की देखरेख की। बाद में जब अजातशत्रु को पता चला कि उसके पिता उसे बहुत चाहतें हैं और वे उसे युवराज नियुक्त कर चुकें हैं, तो अजातशत्रु ने लोहे की डन्डा ले कर बिम्बिसार की बेडियां काटने चला पर बिम्बिसार ने किसी अनिष्ठ की आशंका में जहर खा लिया।
ढोरे

जनसंख्या

नेपाल के २००१ का जनगणना अनुसार ढोरे का जनसंख्या ३९३३ है। इसमै पुरुष ५२% और महिला ४८% है।
तुल्य परिपथ

किसी तन्त्र या युक्ति के गणितीय मॉडल को जब किसी विद्युत परिपथ के रूप में निरुपित किया जाता है तो इस विद्युत परिपथ को तुल्य परिपथ (equivalent circuit) कहते हैं। उदाहरण के लिये किसी बैटरी को एक आदर्श वोल्टेज स्रोत एवं एक प्रतिरोध के श्रेणीक्रम (सिरीज) संयोजन के रूप में प्रदर्शित किया जा सकता है। इसी तरह समान्तर क्रम (पैरेलेल) में जुड़े कई प्रतिरोधों के स्थान पर एक ही प्रतिरोध लगाया जा सकता है जो परिपथ से उतनी ही धारा ले जो समान्तर क्रम में जुडे सभी प्रतिरोध मिलकर लेते हैं।
{1 \over R_z}={1 \over R_1}+{1 \over R_2}+{1 \over R_3}+ ... +{1 \over R_n}
वैसे तो यांत्रिक या किसी अन्य प्रकार के तन्त्र को तुल्य परिपथ के रूप में प्रदर्शित किया जा सकता है किन्तु प्रायः विद्युत उपकरणों एवं युक्तियों (यथा, बैटरी, डी-सी मोटर, इन्डक्शन मोटर, ट्रान्समिशन लाइन, ट्रान्सफार्मर, ट्रान्जिस्टर, ऑप-एम्प आदि) को तुल्य परिपथ के रूप में व्यक्त किया जाता है। तुल्य परिपथ का उपयोग विभिन्न स्थितियों में इन युक्तियों के व्यवहार ज्ञात करने के लिये एवं किसी विशाल एवं जटिल विद्युत तन्त्र का विश्लेषण करने के लिये किया जाता है।

उदाहरण

स्पीकर एक विद्युत-ध्वनि (एलेक्ट्रो-एकाउस्टिक) युक्ति है। इसमें विद्युतधारा प्रवाहित कराने पर इसकी कुण्डलियों द्वारा विद्युत-चुम्बकीय बल उत्पन्न किया जाता है जो डायाफ्राम को तेजी से आगे-पीछे चलाता है। इससे उसके सम्पर्क में आने वाली वायु पर परिवर्ती बल लगता है और ध्वनि उत्पन्न होती है।
किसी स्पीकर के कार्य को एक तुल्य विद्युत परिपथ द्वारा निरुपित किया जा सकता है। ऐसा परिपथ अनेक कार्योंके लिये बहुत उपयोगी होगा।
विक्रमजीत सिंह

विक्रमजीत सिंह एक भारतीय फ़िल्म निर्देशक और लेखक हैं। इन्होने निर्देशन का कार्य रॉय नामक फ़िल्म के साथ किया जो १३ फरवरी २०१५ को सिनेमाघरों में प्रदर्शित हुई।

बाहरी कड़ियाँ

विक्रमजीत सिंह, इंटरनेट मूवी डेटाबेस पर
श्रीलंका में हिंदू धर्म

हिंदू धर्म की एक लंबी परंपरा है और श्रीलंका में सबसे पुराना धर्म है। 2000 से अधिक वर्षों की सभ्यता श्रीलंका में हिंदू मंदिरों से अब तक साबित हुई है। हिंदू वर्तमान में श्रीलंकाई आबादी का 12.60%  हैं, और भारत और पाकिस्तान जैसे सिंधी, तेलुगस और मलयाली जैसे छोटे आप्रवासी समुदायों के अलावा लगभग पूरी तरह से तमिल हैं। 1915 की जनगणना में उन्होंने लगभग 25% आबादी बनाई, जिसमें अंग्रेजों ने लाए गए मजदूरों को शामिल किया था। प्रवासन के कारण (आजादी के बाद से 1 मिलियन से अधिक श्रीलंकाई तमिलों ने देश छोड़ दिया है), आज भी वे एक अल्पसंख्यक हैं। उत्तर और पूर्वी प्रांतों में हिंदू धर्म प्रभावी है, जहां मुख्य रूप से तमिल लोग हैं। केंद्रीय क्षेत्रों में हिंदू धर्म का भी अभ्यास किया जाता है (जहां भारतीय तमिल मूल के लोगों की संख्या बहुत अधिक है) साथ ही राजधानी कोलंबो में भी। 2011 की सरकार की जनगणना के अनुसार, श्रीलंका में 2,554,606 हिंदू हैं। श्रीलंकाई गृहयुद्ध के दौरान, कई तमिल दूसरे देशों में भाग गए। विदेशों में हिंदू मंदिर हैं | श्रीलंकाई हिंदुओं के बहुमत शैव सिद्धांत की शिक्षा का पालन करते हैं। श्रीलंका शिव के पांच निवास स्थानों का घर है, जिन्हें पंच ईश्वरम के नाम से जाना जाता है। श्री मुरुगन श्रीलंका में सबसे लोकप्रिय हिंदू देवताओं में से एक है। वह न केवल हिंदू तमिलों द्वारा पूजा की जाती है बल्कि बौद्ध सिंहली और आदिवासी वेदों द्वारा भी पूजा की जाती है|

धार्मिक उत्पत्ति

पौराणिक कथा के अनुसार, श्रीलंका का गठन तब हुआ जब ऋषि नारद ने अपने करीबी दोस्त माउंट मेरु (एक विशाल पहाड़ जहां देवता रहते थे) को नम्र करने के लिए हवा और वायु, वायु के देवता को राजी किया। वायु ने अगले वर्ष पहाड़ पर तेज हवाओं को उड़ाने में बिताया, जिसे एक पौराणिक पक्षी गरुड़ ने बचाया था। जब गरुड़ ने थोड़ी देर के लिए राहत ली, तो वायु ने [[पहाड़[] के शीर्ष के हिस्से को समुद्र में गिरने के लिए चुना, श्रीलंका के द्वीप का निर्माण किया  |

ऐतिहासिक जड़ें

नागा ने हिंदू धर्म के प्रारंभिक रूप का अभ्यास किया जिसने भगवान शिव और साँपों की पूजा की। एनिमेटिक शैववाद का यह रूप तमिलनाडु और भारत के अन्य हिस्सों में आम है। जाफना प्रायद्वीप में रहने वाले नागा शायद श्रीलंकाई तमिलों के पूर्वजों थे। नागास ने तीसरी शताब्दी ईसा पूर्व में तमिल भाषा और संस्कृति को आत्मसात करना शुरू कर दिया, और अपनी अलग पहचान खो दी|तीसरी शताब्दी ईसा पूर्व में बौद्ध धर्म के आगमन से पहले श्रीलंका में हिंदू धर्म शायद प्रमुख धर्म था। राजा देवनंपिया तिसा के शासनकाल के दौरान सम्राट अशोक के पुत्र महिंदा ने बौद्ध धर्म को श्रीलंका में पेश किया था। सिंहली ने बौद्ध धर्म को स्वीकार किया और तमिल श्रीलंका में हिंदु बने गए। हालांकि यह पाल्क स्ट्रेट से गतिविधि थी जिसने वास्तव में श्रीलंका में हिंदू धर्म के अस्तित्व के लिए दृश्य स्थापित किया था।
वस्त्र सौम्यक

वस्त्र सौम्यक या फैब्रिक कंडीशनर का उपयोग कपड़ों की धुलाई के दौरान उत्पन्न होने वाली स्थिर विद्युत के कारण कपड़ों के रेशों को आपस में उलझने और चिपटने से रोकने तथा वस्त्रों को मुलायम बनाने के लिए किया जाता है। यह तरल और ड्रायर रूमालों के रूप में बाज़ार में उपलब्ध है। भारत में मिलने वाले प्रमुख वस्त्र सौम्यक उत्पाद कम्फ़र्ट और सेफवॉश के नाम से उपलब्ध हैं।
ऑस्ट्रेलिया की अर्थव्यवस्था

ऑस्ट्रेलिया की अर्थव्यवस्था विश्व की सबसे बड़ी अर्थव्यवस्थाओं में से एक है और ऑस्ट्रेलिया एक विकसित औद्योगिक देश समझा जाता है। सन् २०१४ में इसका सकल घरेलू उत्पाद (GDP) १५.२५ खरब (१.५२५ ट्रिलियन) अमेरिकी डॉलर था और इसकी कुल सम्पत्ति ६४ खरब डॉलर थी। २०१२ में क्रय शक्ति समता (purchasing power parity) के अनुसार यह विश्व की १७वीं सबसे बड़ी और अंकित मूल्य (nominal) के हिसाब से यह १२वीं सबसे बड़ी अर्थव्यवस्था थी।

आर्थिक क्षेत्र

अन्य विकसित अर्थव्यवस्थाओं की तरह तृतीयक क्षेत्र ऑस्ट्रेलियाई अर्थव्यवस्था का सबसे बड़ा भाग है और सकल घरेलू उत्पाद का ६८% अंश है। खनन इसका ७% हिस्सा है, क्योंकि ऑस्ट्रेलिया का क्षेत्रफल विशाल है (भारत से लगभग ३ गुना) और उसकी धरती में बहुमूल्य खनिज हैं। सकल घरेलू उत्पाद का लगभग ५% कृषि से आता है।
फ़हमीदा रियाज़

मृत्यु

21 नवंबर 2018 को 72 वर्ष की आयु में उनका लाहौर में निधन हो गया।
तीरपंख

तीरपंख तीरों के पीछे लगे हुए पंख या अन्य किसी चीज़ के टुकड़े होते हैं जो उड़ते हुए तीर को संतुलित रखते हैं। यह एक प्रकार के फ़िन हैं और यदि इन्हें इस्तेमाल न किये जाएँ तो उड़ते हुए तीर की दिशा ग़लत हो जाने की सम्भावना ज़्यादा हो जाती है - वह मुड़कर दाएँ-बाएँ या ऊपर-नीचे की तरफ़ जा सकता है।

अन्य भाषाओँ में

अंग्रेज़ी में तीरपंख को "फ़्लॅच" (fletch) कहतें हैं।
मणीन्द्र अग्रवाल

प्रारंभिक जीवन

अग्रवाल ने आईआईटी कानपुर से बी.टेक. एवं पीएचडी की उपाधियाँ प्राप्त की।

जीवन-वृत्ति

उन्होंने नीरज कयाल एवं नितिन सक्सेना के साथ मिलकर ऐकेएस पराएमीलिटी टेस्ट का आविष्कार किया, जिसके लिए उन्हें उनके सहकर्ताओं के साथ संयुक्त रूप से वर्ष २००६ का प्रतिष्ठित गोडेल पुरस्कार मिला।
वर्ष २००८ में गणित के क्षेत्र में उनके असीम योगदान के लिए अग्रवाल का चयन प्रथम इन्फोसिस गणित पुरस्कार हेतु किया गया।
स्वामी विशुद्धानन्द

स्वामी विशुद्धानन्द रामकृष्ण मिशन के ८वें अध्यक्ष थे।
स्वामी विशुद्धानन्द जी महाराज जिस प्रकार सनातन धर्म के उच्च आध्यात्मिक ज्ञान के ज्वलन्त प्रतीक थे उसी प्रकार नक्षत्र विज्ञान, गन्धविज्ञान, वायुविज्ञान आदि उच्च विज्ञान के भी वे प्रामाणिक उदाहरण हैं। सूर्य रश्मियों के किरण द्वारा संसार के किसी भी कार्य की सृष्टि कर, उन्होंने तत्कालीन अनेक वैज्ञानिक, पत्रकार एवं विख्यात लोगों को दिखाया था, जिससे प्राचीन भारत में उच्चतम वैज्ञानिक ज्ञान का होना प्रमाणित होता है। साथ ही सनातन धर्म में प्रतिपादित सृष्टि सिद्धान्तों की सत्यता भी प्रमाणित होती है क्योंकि उसी ज्ञान के आधार पर स्वामी जी आत्म बल द्वारा एवं विज्ञान द्वारा भौतिक पदार्थों की रचना एवं अन्य आश्चर्यजनक विभूतियों को प्रत्यक्ष दिखाते थे, जो अभी भी वैज्ञानिकों के लिए अकल्पनीय हैं।
प्रथम आदितत्व

प्रथम आदितत्व (first principle) किसी ऐसे आधारभूत कथन, नियम या सिद्धान्त को कहते हैं जो किसी अन्य नियम या सिद्धांत द्वारा निष्कर्षित न किया जा सके। गणित में प्राथमिक ज्ञान को अभिगृहीत (ऐक्सियम) कहा जाता है।

तर्क में

तर्क में प्राथमिक ज्ञान ऐसे कथन होते हैं जो एक-दूसरे का खंडन न करें और जो किसी अन्य कथन द्वारा साबित न हों। उदाहरण के लिये, इस न्यायवाक्य (सिलोजिज़्म) को देखें: "सभी मानव खाना खाते है। रजत एक मानव है। रजत खाना खाता है।" इसमें पहले दो वाक्य प्राथमिक ज्ञान हैं, लेकिन तीसरा वाक्य प्राथमिक ज्ञान नहीं है क्योंकि वह पहले दो वाक्यों द्वारा निकाला गया निष्कर्ष है।
उदयवीर शास्त्री

आचार्य उदयवीर शास्त्री (6 जनवरी 1894 - 16 जनवरी 1991) भारतीय दर्शन के उद्भट विद्वान् थे। उन्होने कपिल मुनि के प्राचीन सांख्य, गोतम मुनि के न्याय पर बहुत शोधपरक काम किया है जिसके लिए सन् १९५० के दशक में उन्हें भारत के कई राज्यों से पुरस्कार मिले। अपने जीवन के तीसरे दशक मे वो लाहौर में रहे थे।
उनके भाष्यों में यानि टीकाओं में उदाहरण परंपराओं से लिए जाते थे जो सुबोध होते थे।

परिचय

आचार्य उदयवीर शास्त्री का जन्म उत्तर प्रदेश के बुलन्दशहर जिले के बनैल ग्राम में हुआ। प्रारम्भिक शिक्षा गुरुकुल सिकन्दराबाद में हुई। 1910 में गुरुकुल महाविद्यालय ज्वालापुर से विद्याभास्कर की उपाधि प्राप्त की। 1915 में कलकत्ता से 'वैशेषिक न्यायतीर्थ' तथा 1916 में 'सांख्य-योग तीर्थ' की परिक्षाएँ उत्तीर्ण की। गुरुकुल महाविद्यालय ने इनके वैदुष्य तथा प्रकाण्ड पाण्डित्य से प्रभावित होकर 'विद्यावाचस्पति' की उपाधि प्रदान की। जगन्नाथ पुरी के भूतपूर्व शंकराचार्य स्वामी भारती कृष्ण तीर्थ ने आपके प्रौढ़ पाण्डित्य से मुग्ध होकर आपको ‘शास्त्र-शेवधि’ तथा ‘'वेदरत्न'’ की उपाधियों से विभुषित किया।
स्वशिक्षा संस्थान गुरुकुल महाविद्यालय ज्वालापुर में अध्यापन प्रारम्भ किया। तत्पश्चात् नेशनल कॉलेज, लाहौर में और कुछ काल दयानन्द ब्राह्म महाविद्यालय में अध्यापक के रूप में रहे। तथा बीकानेर स्थित शार्दूल संस्कृत विद्यापीठ में आचार्य पद पर कार्य किया। अन्त में विरजानन्द वैदिक शोध संस्थान में आ गये। यहाँ रह कर आपने उत्कृष्ट कोटि के दार्शनिक ग्रन्थों का प्रणयन किया।
16 जनवरी 1991 को अजमेर में आपका देहावसान हुआ।
आहारीय सोडियम

आहारीय सोडियम शरीर की कोशिकाओं के अन्दर और बाहर जल के सन्तुलन को बनायें रखने में सहायक होता है। इसकी कमी से मांसपेशियों में ऐठन एडेमा, हो सकता है, किन्तु इसकी अधिकता से हानिकारक परिणाम जैसे उच्च रक्तचाप, गुर्दे की बीमारियां, यकृत का सूत्रणरोग और संकुलन संबंधी हृदय रोग हो सकते है। सोडियम मूत्र और विशेषतः पसीने में सोडियम क्लोराइड के रूप में निकलता है। कभी-कभी आहारों में जैव सोडियम आवश्यकता की पूर्ति के लिये पर्याप्त नही होता। अतः सोडियम क्लोराइड या खाने का नमक भोजन में शामिल करना पडता है।

स्रोत

इसका मुख्य स्रोत है संसाधित आहार, मांस और सामान्य नमक।
धारणा

चित्त को किसी एक विचार में बांध लेने की क्रिया को धारणा कहा जाता है। यह शब्द 'धृ' धातु से बना है। पतंजलि के अष्टांग योग का यह छठा अंग या चरण है। वूलफ मेसिंग नामक व्यक्ति ने धारणा के सम्बन्ध में प्रयोग किये थे।

परिचय

धारणा अष्टांग योग का छठा चरण है। इससे पहले पांच चरण यम, नियम, आसन, प्राणायाम और प्रत्याहार हैं जो योग में बाहरी साधन माने गए हैं। इसके बाद सातवें चरण में ध्यान और आठवें में समाधि की अवस्था प्राप्त होती है। धारणा शब्द ‘धृ’ धातु से बना है। इसका अर्थ होता है संभालना, थामना या सहारा देना। योग दर्शन के अनुसार- देशबन्धश्चित्तस्य धारणा। (योगसूत्र 3/1) अर्थात्- किसी स्थान (मन के भीतर या बाहर) विशेष पर चित्त को स्थिर करने का नाम धारणा है। आशय यह है कि यम, नियम, आसन, प्राणायाम और प्रत्याहार द्वारा इंद्रियों को उनके विषयों से हटाकर चित्त में स्थिर किया जाता है। स्थिर हुए चित्त को एक ‘स्थान’ पर रोक लेना ही धारणा है।
शीत-महल

सेंट पीटर्सबर्ग का शीत-महल (रूसी: Зимний дворец, ज़ीम्निय् द्वोरेत्स्) — 1754 से 1762 के समय में इटालियन वास्तुकार रस्त्रेल्ली द्वारा बनाया हुआ रूसी वास्तुकला का एक प्रसिद्ध नमूना है।
सन् 1917 तक यह महल रूसी महाराजाधिराजों का शीतकालीन निवास-स्थान था।
सन् 1917 की अक्टूबर समाजवादी क्रांति के दौर में उस में पूँजीवादी अस्थायी सरकार बैठती थी।
सन् 1918 से शीत-महल सोवियत राजकीय चित्रशाला के अधिकार में है।।

शीत-महल संसार भर के दर्शनीय स्थानों में से एक गिना जाता है।
महारानी चक्रवर्ती

जीवनी

डॉ चक्रवर्ती का जन्म कोलकाता में १९८७ में हुआ था। उन्होंने अपने नाना के प्रभाव के कारण विज्ञान और गणित में रुचि पैदा की। उन्होंने १९५० में दुसवी की, फिर प्रेसीडेंसी कॉलेज, कोलकाता से बीएससी की और कोलकाता विश्वविद्यालय से एमएससी और कोलकाता की बोस संस्थान से पीएचडी की। चक्रवर्ती ने माइक्रोबियल प्रोटीन संश्लेषण पर पीएचडी की।
जावा मानव

जावा मानव या पिथिकांथ्रोपस एरेक्टस वानर मानव था। जावाद्वीप में एक नदी की रेत में इसकी खोपड़ी का उपरी भाग दॉत और जाँघ की हड्डी मिली है। अध्ययन के बाद यह पता चला कि ये हड्डियाँ एक ऐसे होमिनिड्स की हैं जो सीधा होकर चल सकता था। इसलिए, इसे पिथिकांथ्रोपस एरेक्टस मानव कहा गया।
बैराग (1976 फ़िल्म)

बैराग १९७६ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

बैराग (1976 फ़िल्म) इण्टरनेट मूवी डेटाबेस पर
ज़ायरा वसीम

व्यक्तिगत जीवन

ज़ायरा का जन्म श्रीनगर के हवल इलाके में 23 अक्टूबर 2000 में हुआ था। उनके पिता, ज़ाहिद वासीम, श्रीनगर में एक बैंक प्रबंधक के रूप में काम करते हैं। उनकी मां का नाम जर्का वसीम है।  उन्होंने सेंट पॉल की अंतर्राष्ट्रीय अकादमी, सोनवर, श्रीनगर, जम्मू और कश्मीर से कक्षा 10 वीं का अध्ययन किया। स्कूल टाइम से ही उन्हें ऐक्टिंग करने का बहुत शौक़ था। ज़ायरा ने 2017 में कक्षा 10 वीं पास की और उन्हें बोर्ड परीक्षा में 92% अंक मिले। ज़ैरा जम्मू के हेरिटेज स्कूल में 11 वीं कक्षा में पढ़ रहे हैं।

करियर

हिंदी फिल्मों में अभिनय करने से पहले, ज़ायरा ने 2015 में माइक्रोसॉफ्ट के मोबाइल फोन के लिए विज्ञापन किया था। वह टाटा स्काई के विज्ञापन में भी उपस्थित थीं। ज़ायरा की पहली फिल्म दंगल थी, जिसे 2016 में रिलीज़ किया गया था। उनकी अगली फिल्म सीक्रेट सुपरस्टार है, जो अक्टूबर 2017 में रिलीज हुई।
त्रिविका

यह कृष्ण भक्ति साहित्य में कुब्जा और कूबरी नाम से प्रसिद्ध, कृष्ण की महान भक्त थी। यह मथुरा के राजा कंस के यहाँ लेपनादी किया करती थी। यह कूबड़ी और कुरूप थी। कृष्ण की कृपा से इसका कूबड़ ठीक हो गया और यह रूपवती हो गई।
तत्क्षण कॉफी

तत्क्षण कॉफी (इंस्टेंट कॉफी) एक पेय पदार्थ है जो कॉफी की फलियों से प्राप्त होता है। विभिन्न निर्माण प्रक्रियाओं के द्वारा कॉफी से पानी सुखा कर इसे दानेदार पाउडर का रूप दिया जाता है। पीते समय गर्म पानी मे यह दाने मिलाये जाते हैं। यह दाने पानी में घुल जाते है और तत्क्षण ही कॉफी बन जाती है, इसीलिए इसे यह नाम दिया गया है।